alexandrainst/scandi-wiki huggingface dataset:
Arkitekt Christies gate (Trondheim)

Se pekerside for flere forekomster av Christies gate.
Arkitekt Christies gate (1–11) er en gate ved Kalvskinnet i Midtbyen i Trondheim som strekker seg vestover fra porten til Erkebispegården og nordsiden av Kongsgårdsplassen over Prinsens gate til Sverres gate. Gaten har fått sitt navn etter arkitekt Christian Christie (1832–1906), som blant annet var kjent som restaureringsleder av Nidarosdomen. Gaten på vestsiden av Prinsens gate er preget av leiegårder i jugendstil som ble oppført på begynnelsen av 1900-tallet og som i dag er fredet.

Gateløpet fra Erkebispegården mot Prinsens gate gikk opprinnelig under navnene Kongsgårdsveita og Øvre østre gate. Hele strekningen fra Erkebispegården til Sverres gate gikk på 1800-tallet under navnet Gartnergaten på grunnlag av de mange gartneriene som lå der.

Bygninger og annet langs Arkitekt Christies gate 
 1: Erkebispegården.
 1b: Det mosaiske trossamfunn i Trondheim, med synagogen i Trondheim og det jødiske museum i Trondheim. Bygningen er byens første jernbanestasjon, tegnet av Georg Andreas Bull og ferdigstilt 1877 til åpningen av Trondhjem–Størenbanen. Nedlagt 1884.
 1c: Misjonskirken i Trondheim.
 2: Høgskolen i Sør-Trøndelag, avdeling for ingeniør– og næringsmiddelfag.
 4a–c: Leiegårder i jugendstil oppført i 1904, arkitekt Johan Osness.

Litteratur

Eksterne lenker 
 
 Flickr.com – Bildesøk på Arkitekt Christies gate
 Adressa.no – Byens gater, Arkitekt Christies gate (Av Ingrid J. Brissach, publisert 9. oktober 2001, besøkt 3. november 2009)

Veier i Trondheim
Midtbyen (Trondheim)‎
Kalvskinnet
Johan Osness

Johan Peter Larsen Osness (født 1872, død 1961) var en norsk arkitekt som ble ferdig utdannet ved Trondhjems Tekniske Læreanstalt i 1898, og som så gikk videre med studier ved Technische Hochschule Berlin, hvor han ble uteksaminert i 1901. Etter dette arbeidet han hos Johan Christensen før han åpnet egen praksis i Trondheim fra 1903. Osness bedrev mesteparten av sitt virke i Trondheim og er kjent for å ha tegnet sine bygg i jugendstilen, også kalt art nouveau.

Arbeider (utvalg) 
 Leiegård i Arkitekt Christies gate 4, oppført i jugendstil i 1904.
 Leiegårdskompleks i Elvegata 12, 14 og 16, oppført i jugendstil i 1904.
 Leiegårdskomplekset Ilevollen 3e og f samt Osloveien 4 og 6, oppført i jugendstil i 1902-1905.
 E.C. Dahls Stiftelse i Sverres gate 7, sammen med Johan Christensen og Lars Solberg i jugendstil i 1908.
 Hovedbygningen til Nordenfjeldske Blindeskole (senere kalt Dalen Offentlige Blindeskole; i 1976 ble bygningen overtatt av Dronning Mauds Minne Høgskole for barnehagelærerutdanning, oppført 1907–1912.
 Trondhjems Preserving Co Ltd Innherredsveien 61 d, oppført 1910-1911
 Erichsengården i Nordre gate 8, oppført 1912–1914. 
 Trondheims Handelsbank, Søndre gt. 15 (1905), utvidelse (1915). Hovedkontor til Forretningsbanken og senere kjent som Bajazzogården. Fra 2007 hovedkontor for Fokus Bank/Danske Bank
 Berg skole, bygget 1931 og utvidet i 1941.

Referanser

Litteratur

Eksterne lenker 
 
 Johan Osness i Norsk kunstnerleksikon
 Johan Peter Larsen Osness i Store norske leksikon
 Geir Tandberg Steigan: Johan Peter Larsen Osness (1872-1961) (Arkitekturhistorie.no)
 Flickr.com – Bildesøk på Johan Osness

Norske arkitekter
Jan Arnold Erichsen

Jan Arnold «Jappe» Erichsen (født 1. oktober 1937) er en norsk prest. Han er tidligere generalsekretær i Kirkens Nødhjelp.

Erichsen er utdannet prest. Han har vært sjømannsprest i New York og Hamburg, samt domprost i Kristiansand.

Fra 1978 til 1992 var Erichsen generalsekretær i Kirkens Nødhjelp. I hans tid som generalsekretær ble organisasjonen bygget ut til en av Norges største humanitære bistandsorganisasjoner, med særlig vekt på fattigdomsbekjempelse og katastrofeinnsats internasjonalt, og med opplysningsarbeid og politisk påvirkning som viktige innsatsfelter innad i Norge. Erichsen har også drevet arbeid for fred og forsoning på Afrikas horn, og har spilt en særlig sentral rolle i Eritrea.

Erichsen har også vært direktør i «Sørlandet i 100», feiringen av Sørlandets hundreårsjubileum. I 2002 ble han valgt til styreleder i Flyktningerådet.

Kongen utnevnte i 2004 Erichsen til ridder av 1. klasse av St. Olavs Orden «for hans humanitære innsats.»

Referanser 

Norske lutherske prester
Norske foreningspersoner
St. Olavs Orden
Fødsler i 1937
Ferjesambandet Valevåg–Skjersholmane

Valevåg–Skjersholmane var et fergesamband mellom Valevåg i Sveio og Skjersholmane på Stord som ble erstattet i år 2000 da Bømlafjordtunnelen åpnet.

De siste fergene som trafikkerte ruten Valevåg-Skjersholmane var MF «Bjørnefjord» (1995–2000) (140 Pbe) og MF «Hordaland» (85 Pbe). I 1999, som var det siste fulle året med fergetrafikk på strekningen, ble det i gjennomsnitt fraktet 1568 ÅDT.

I 2007 gikk det gratis ferger på strekningen i tre uker på grunn av vedlikeholdsarbeid i Bømlafjordtunnelen. Sambandet ble da betjent av de tre fergene MF «Bjørnefjord» (140 Pbe), MF «Masfjord» (140 Pbe) Og MF «Sunnhordland» (104 Pbe). Fergene gikk to ganger i timen om formiddagen og tre ganger i timen på ettermiddagene, da den siste fergen ble satt inn. Selv med tre ferger var det til tider lange køer grunnet stor trafikk.

Se også 
Ferjesambandet Ranavik–Skjersholmane
Trekantsambandet

Referanser 

Tidligere fergesamband i Hordaland
Opphør i 2000
Artikler i sjøfart-prosjektet
Frode Holte

Frode Holte (født 22. november 1982) er en norsk motorsportsutøver. Han kjører for tiden rallycross Divisjon 1 og representerer NMK Konsmo. Frode Holte jobber til daglig som General Manager i Hydmec AS

Meritter 
 1998-2000: Bilcross på junior og seniornivå. 23 førsteplasser.
 2001: Rallycross nasjonal med VW boble. Kom til A-finale i samtlige løp.
 2002: Rallycross supernasjonal klasse 3 med Volvo S 40. 8.-plass i NM bakkeløp og 7.-plass i NM rallycross. Kjørte for første gang i Europa.
 2003: Kjørte to runder i bakkeløp med 5.-plass som beste resultat. NM i rallycross med 8.-plass totalt. 2.-plass supportrace i Belgia.
 2004: 2.-plass totalt i bakkeløp og 11.-plass i rallycross. Vant EM supportrace i Belgia og Norge.
 2005: 2.-plass totalt i både bakkeløp og rallycross. Poengplass i EM supportrace i Norge og Sverige.
 2006: Gull i NM bakkeløp og NM rallycross som sesongens høydepunkt. To NM-titler i Supernasjonal klasse 3. Norges Bilsportsutøver 
 2007: Yngste Divisjon 1-fører fra Norge. Totalt nummer 18 i FIA European Rallycross Championship Division 1
 2008: Totalt nummer 11 i FIA European Rallycross Championship Division 1
 2009: Totalt nummer 8 i FIA European Rallycross Championship Division 1
 2010: Nr. 7 i FIA European Rallycross Championship Division 1
 2011: Nr. 4 i FIA European Rallycross Championship Division 1

Eksterne lenker 
 Frode Holtes nettsted

Norske rallycrossførere
Fødsler i 1982
Arkeologiåret 1998

Arkeologiåret 1998 er en oversikt over blant annet utgravninger, fødte og avdøde personer med tilknytning til arkeologi i 1998.


Hendelser
Selv om Astigi (dagens Écija i Andalucía) er en av de største og mest komplette romerske byer som er gravd ut, beslutter borgermester Julian Álvarez Pernía i 1998 å bruke bulldoser på Écijas romerske ruiner og erstatte dem med en parkeringsplass for 299 biler.

Utgravninger
Igeum-dong, et begravelsesseremonisted i en bosetting i Mumun keramikkperiode i Sacheon, Sør-Korea (utgravningene fullføres i 1999).
Utgravninger i Urkesh av Deutsche Orient-Gesellschaft.
Oktober – Utgravninger begynner ved «Seahenge» («Holme I»), en forhistorisk tømmersirkel utenfor Holme-next-the-Sea i England som ble oppdaget tidligere dette året.

Funn
 «Whydah Galley» piratskipsvrak.
 Arthursteinen i Tintagel slott.
 Verdens eldste våtrisjordbruksområde (terrasse), ca. 800 f.Kr., ved Okhyeonfunnstedet, Ulsan, Sør-Korea.

Publiseringer
 Flemming Kaul – Ships on Bronzes: a study in Bronze Age religion and iconography
 Ian M. Stead – The Salisbury Hoard
 Patricia Wattenmaker – Household and State in Upper Mesopotamia: specialized economy and the social uses of goods in an early complex society

Priser
Anna Marguerite McCann mottar Gullmedalje for fremragende innsats innen arkeologi av Archaeological Institute of America (AIA).

Andre hendelser
 Utstilling avholdes i Harvard Universitys Semitic museum, Cambridge, Massachusetts: «The Sphinx and the Pyramids: One Hundred Years of American Archaeology at Giza». En modell av Gizaplatået blir fremstilt for utstillingen.

Dødsfall

Referanser
«Kranfartøy Nr. 2»

«Kranfartøy II» ble bygget ved Marinens Hovedverft, Horten og sjøsatt 19.4.1888 som byggenummer 69. Mineforsvaret hadde ved Oscarsborg festning en rekke mindre fartøyer for utlegging og ettersyn av minesperren i Drøbaksundet. «Kranfartøy II» ble overført Oscarsborg 1.10.1899 og tjenestegjorde her frem til i 1935 da det ble kondemnert, solgt og hugget opp ved Stavanger Skibs-ophugnings Co AS, Stavanger.

Kort tid etter ble «Kranfartøy Nr.9» overført til Oscarsborg. Den 14.4.1936 ble dette omdøpt til «Kranfartøy Nr.2». Det er derfor dette fartøyet det refereres til når en omtaler innsatsen til kranfartøyet ved Oscarsborg den 9. april 1940.

«Kranfartøy Nr.2» fikk en viktig rolle ved striden i Drøbaksundet. Dette fordi det var kjelesjau ved dampkraftverket i Drøbak slik at festningens landfaste lyskastere var ute av drift. Oscarsborg hadde på den tid ingen radar og en var helt avhengig av å se målet med det blotte øyet. I nattemørke måtte dette belyses med lyskaster. Motlys kunne også være aktuelt for å blende motstanderen og hindre ham i å se sitt mål. «Kranfartøy Nr.2» hadde dermed festningens eneste operative lyskaster!

Sjef på «Kranfartøy Nr.2» den 9. april var signalør Bakke. Kranfartøyet ble den første som oppdaget og rapportert de inntrengende skipene i grålysningen og tåke like foran festningen. Nr.2 lå på Drøbaksiden og slik til at den belyste styrbord side av «Blücher».  Dette var til hjelp for orografene i Kopåsbatteriet, men til mindre hjelp for orografen i Hovedbatteriet som ikke fikk belyst målets vannlinje. Signalør Bakke belyste imidlertid målets øvre deler for deretter å slå lysstrålen ned mot sjøen. Dette var til hjelp for sikte fra Hovedbatteriet. Kommandanten, Oberst Eriksen, ga senere Bakke anerkjennelse for dennes bruk av lyskasteren.

«Kranfartøy Nr.2» ble i april 1940 overtatt av den tyske Kriegsmarine under navnet Kranschiff II og fortsatte ved  Oscarsborg. Fartøyet ble utrangert og solgt i 1970.

Skipsdata for «Kranfartøy Nr.2»:
 Byggenummer 29, Moss verft AS, Moss.
 Sjøsatt: 1917 som Nr.9
 Lengde: 22,56 m
 Bredde: 6,25 m
 Dypgående: 2,6 m
 Fortrengning: 117,32 tonn
 Fart: 9 knop
 Byggemateriale: jern

Fartøyene var utstyrt med dampmaskin og åpen bro. På akterdekket stod en stor trommel for elektriske kabler til minene. På fordekket en lastebom for utsetting av miner og et kraftig spill for å kunne hale dem opp igjen for ettersyn. I baugen var montert en stor lyskaster 40–45 cm i diameter.

Referanser

Litteratur

 Fjeld, Odd T. (ed.): "Klar til strid – Kystartilleriet gjennom århundrene", Kystartilleriets Offisersforening, Oslo 1999 ISBN 82-995208-0-0
 Ribsskog Asbjørn: Kystartilleriet under den annen verdenskrig 1939-1945, Atheneum forlag, ISBN 82-503-1110-8 
 Terjesen, Bjørn: KYSTARTILLERIETS UNDERVANNSFORSVAR 100 ÅR, Bergen januar 2000, 112 sider, ISBN 82-995461-0-9.
 Wilmar, Atle: Mineforsvarets kranfartøyer, Norsk Skipsfartshistorisk Selskap: Skipet, 23 årg. nr 4, 1997

Eksterne lenker
  Oversikt over byggenummer ved Horten verft

Skip fra andre verdenskrig
Norge under andre verdenskrig
Frogn
Akershus' historie
Skip fra 1888
1888 i Norge
Skip bygget i Norge
Artikler i sjøfart-prosjektet
Giacomo Conti

Giacomo Conti (født 24. juni 1918, død 8. juli 1992) var en italiensk bobkjører som deltok i de olympiske vinterleker 1956 i Cortina d'Ampezzo.

Conti ble olympisk mester i bobsleigh under Vinter-OL 1956 i Cortina d'Ampezzo. Sammen med Lamberto Dalla Costa vant han toerbob foran et annet lag fra Italia og Sveits.

OL-medaljer 
 1956  Cortina d'Ampezzo -  Gull i bobsleigh, toerbob  Italia

Eksterne lenker 
 

Italienske bobkjørere
Olympiske mestere for Italia
Medaljevinnere under Vinter-OL 1956
Deltakere for Italia under Vinter-OL 1956
Bobkjørere under Vinter-OL 1956
Olympiske medaljevinnere i bobsleigh
Kakchikel

Kakchikel (kaqchikel ch'ab'äl, også skrevet kaqchiquel, cakchiquel eller caqchiquiel) er et mayisk språk som snakkes av rundt 500 000 medlemmer av kakchikelfolket i det sentrale Guatemala.

Eksterne lenker
 

Mayiske språk
Språk i Guatemala
Mesoamerikanske språk
Agglutinerende språk
Eidskog Fotball

Eidskog Fotball er en norsk fotballklubb i Eidskog kommune i Innlandet. Klubben ble etablert i 1991, og har både kvinne- og herrelag samt aldersbestemte lag for jenter og gutter.

Herrelaget spiller i 4. divisjon. De spilte i 3. divisjon i 2012-sesongen og berget plassen, men valgte å trekke laget før 2013-sesongen. Kvinnelaget spiller også i 4. divisjon. I 2008 vant de sin avdeling i 4. divisjon og vant deretter kvalifisering til opprykk mot Linderud-Grei Toppfotball (LGT) og Stabæk Fotball Kvinner.

Tabellen

Divisjonsutvikling

Referanser

Eksterne lenker 
 Klubbens hjemmesider

Fotballag i Hedmark
Fotballag etablert i 1991
Sport i Eidskog
Kubikkrot

Kubikkroten av et reelt tall  er det unike, reelle tallet som opphøyd i 3. potens blir , altså løsningen til ligningen . Kubikkroten av  skrives 

For eksempel er  fordi  og  fordi 

Iblant blir kubikkrot brukt som navn på en løsning til ligningen  også i andre situasjoner, f.eks. når  og  er komplekse tall. Da er kubikkroten til  ikke entydig gitt, fordi ligningen har mer enn én løsning.

En kubikkrot av et tall  er et tall slik at . Alle reelle tall (unntatt null) har nøyaktig én reell kubikkrot og ett par av komplekskonjugerte kubikkrøtter, og alle komplekse tall forskjellig fra null har tre forskjellige komplekse kubikkrøtter. For eksempel er den reelle kubikkroten av  betegnet  fordi  mens de andre kubikkrøttene av  er  og 
De tre kubikkrøttene av  er 

Mens de tre kubikkrøttene av  er  

Kubikkrot-operasjonen er ikke assosiativ eller distributiv med addisjon eller subtraksjon.

I noen sammenhenger, spesielt når radikanden er et reelt tall, er det én av røttene (i dette tilfellet den reelle) som betegnes med rottegnet . Kubikkrot-operasjonen er assosiativ med eksponentiering og distributiv med multiplikasjon og divisjon hvis man bare tar reelle tall med i betraktningen, men ikke alltid med komplekse tall: for eksempel er kuben av en hvilken som helst kubikkrot av  lik , men de tre kubikkrøttene av  er ,  og

Egenskaper 
Følgende viktige egenskaper for kubikkrøtter gjelder for alle positive, reelle tall  og  (ifølge potensreglene):

 for hvert reelle tall 

Kubikkroten av et heltall som ikke er en jevn kube av et heltall er ett irrasjonalt tall.

Kubikkroten av 27 hele tall

Historie

Utregningen av kubikkrøtter kan spores tilbake til Babylonske matematikere fra så tidlig som 1800 f.Kr.

Referanser

Se også 
Kvadratrot

Aritmetikk
Elementær algebra
Accell

Accell Group NV er et nederlandsk selskap som eier mange europeiske sykkelprodusenter. I tillegg til sykler er Accell involvert i produksjon av treningsapparater. Accell er en av verden største produsenter av sykler og sykkelutstyr.

Fabrikker
Accell gruppen has several produksjonsanlegg i Nederland, Tyskland, Frankrike, Ungarn og Finland. I tillegg til dette har de komponentproduksjon i Asia.

Merkenavn
Følgende merkenavn eies av Accell gruppen:
Tyskland
Hercules
Staiger (touring-sykler, hybridsykler og landeveissykler)
Winora (alle typer)
Ghost (Landevei og terrengsykler)

Finland
Tunturi (treningsapparater)

Frankrike
Lapierre (Terreng, hybrid, landevei, barnesykler)
Mercier (kostbare sykler)

Nederland
Batavus (alle typer)
Loekie (barnesykler)
Sparta (alle slags sykler, også elektriske)
Koga-Miyata (kostbare terreng og landeveissykler)

USA
Redline – BMX sykler

Eksterne lenker 
 Konsernets nettside

Sykkelprodusenter
Nederlandske selskaper
Sophus Dahl

Oliver Sofus Pettersen Dahl (født 20. desember 1877 i Horg ved Støren, død 30. november 1952) var en norsk skuespiller, kjent fra teatret og filmen.

Oliver Sofus Pettersen Dahl var halvbror av Johan Bojer. Han var gift med skuespilleren Inga Sparre Dahl, som han laget et turneensemble sammen med etter at Ludovica Levys «Nationalturneen» måtte gi seg i 1912. I 1918 startet de ved det nye teateret i Stavanger, og han var også med på oppstarten av Trondhjems Teater i 1911. Dahl ledet det nye Søilen Teater fra 1930 til 1932.

Utgivelser 
 Teaterminner. Fra nasjonalturneens dager (1959). Bearbeidet av sønnen Torbjørn Sparre Dahl.

Filmografi 
 
 
 .  For Radioteatret

Referanser

Eksterne lenker
  

Norske skuespillere
Personer fra Midtre Gauldal kommune
Arkeologiåret 2004

Arkeologiåret 2004 er en oversikt over blant annet utgravninger, fødte og avdøde personer med tilknytning til arkeologi i 2004.

Utgravninger

Publiseringer

Funn
Salcombe B marinarkeologisk funnsted identifiseres som et bronsealderfunn oppdaget på Salcombe Cannon vrakfunnstedet.

Priser
David B. Stronach mottar Gullmedalje for fremragende innsats innen arkeologi av Archaeological Institute of America (AIA).
Andrew Colin Renfrew mottar Balzanprisen for arbeid innen prehistorisk arkeologi.

Andre hendelser
 Albert Goodyear ved University of South Carolina Institutt for arkeologi og antropologi offentliggjør at karbondatering av Topper funnsted kan dateres til omtrent 50 000 år gammelt, eller omkring 37 000 år før Cloviskulturen.
Graeme Barker får Disney professoratet i arkeologi ved University of Cambridge.
 Veien kulturminnepark ved Veienfeltet utenfor Hønefoss ble åpnet.

Fødsler

Dødsfall
29. mars – Rudi Thomsen, dansk historiker og numismatiker (født 1918)
23. august – Carl Fredrik Meinander, finsk arkeolog (født 1916)
23. september – Dominic Montserrat, britisk egyptolog og papyrolog (født 1964)
9. desember – Ari Siiriäinen, finsk arkeolog (født 1939)

Se også
Jakob Holmgren

Jakob Parelius Holmgren (født 1884 i Alta, død 1962) var en norsk arkitekt og professor ved NTH i perioden 1935 til 1955. Han tegnet blant annet ombyggingen av innredningen i Trondhjems Sparebank i Kongens gate 4 i perioden 1921 til 1924, som siden ble tildelt Houens fonds diplom i 1927.

Holmgren ble utdannet ved Trondhjems Tekniske Læreanstalt i 1903 og startet opp egen praksis i Trondheim fra 1907. I 1920 laget han en bebyggelsesplan for bydelen Elgeseter kalt «Sydbyens sentrum i Trondhjem» i nyklassisisme. Etter denne perioden tegnet han en rekke leiegårder som ble oppført i nyklassisisme. Fra 1930 var han professor i hysbyggingslære ved NTH, samtidig som han var hovedredaktør for dobbeltverket «Husbygging» sammen med Ole Landmark og Arne Vesterlid.

Referanser

Litteratur

Eksterne lenker 
 Jakob Holmgen i Norsk kunstnerleksikon
 Jakob Parelius Holmgren i Store norske leksikon
 Jakob Holmgrens private arkivfinnes ved NTNU Universitetsbiblioteket Dorabiblioteket

Norske arkitekter
Professorer ved NTH
Houens fonds diplom
Personer fra Alta kommune
Fødsler i 1884
Dødsfall i 1962
Nils Ryjord

Nils Ryjord (født 16. desember 1875 i Trondheim, død 24. januar 1926 samme sted) var en norsk arkitekt som tegnet flere kirker, og som fra 1898 fungerte som Christian Christies assistent ved Trondhjems Domkirkes Restaureringsarbeider frem til Christies død i 1906, da han selv ble konstituert leder. Ryjord ble siden teknisk og administrativ leder fra 1909, mens Olaf Nordhagen fortsatte i Ryjords stilling som kunstnerisk leder.

Ryjord ble ferdig utdannet ved Trondhjems Tekniske Læreanstalt våren 1897, og etter å ha arbeidet under Lars Solberg og Johan Christensen i ett års tid ble han ansatt som Christian Christies assistent til Trondhjems Domkirkes Restaureringsarbeider i 1898. Her arbeidet han som domkirkearkitekt i perioden 1906 til 1909, før han deretter ble teknisk og administrativ leder i perioden fra 1909 til 1926. I tillegg til sitt arbeid ved Nidarosdomen utarbeidet han også planer for restaurering av Austråt, Nærø kirke og Trondenes kirke. Han ledet også utgravningen ved Munkeby kloster samt utbedringene av Steinvikholm slott og Sakshaug kirke samt utarbeidet planer for restaurering av Tingvoll kirke.

Utvalgt virke 
 Froan kapell (1903–1904)
 Kvenvær kirke (1907–1909)
 Leiranger kirke (1909–1911)
 Aure kirke (1923–1924)

Litteratur

Eksterne lenker 
 SNL.no – Oppføring av Nils Ryjord hos Store Norske

 
Personer fra Trondheim kommune
Fødsler i 1875
Dødsfall i 1926
Eugenio Monti

Eugenio Monti (født 23. januar 1928, død 1. desember 2003) var en italiensk bobkjører som deltok i de olympiske vinterleker 1956 i Cortina d'Ampezzo, 1964 i Innsbruck og 1968 i Grenoble.

Monti vant to olympiske sølvmedaljer under Vinter-OL 1956 i Cortina d'Ampezzo. Han kom på andreplass i både toer- og firerbob.

Tolv år senere, i 1968 i Grenoble, ble Monto olympisk mester i bobsleigh to ganger, han vant både toer- og firerbob.

Han ble verdensmester hele ni ganger, sju i toerbob og to i firerbob. Han vant toerbob i 1957–1961, 1963 og 1964 og firerbob 1960 og 1961

OL-medaljer 
 1968  Grenoble -  Gull i bobsleigh, toerbob  Italia
 1968  Grenoble -  Gull i bobsleigh, firerbob  Italia 
 1956  Cortina -  Sølv i bobsleigh, toerbob  Italia 
 1956  Cortina -  Sølv i bobsleigh, firerbob  Italia
 1964  Innsbruck -  Bronse i bobsleigh, toerbob  Italia
 1964  Innsbruck -  Bronse i bobsleigh, firerbob  Italia

Referanser

Eksterne lenker 
 

Italienske bobkjørere
Olympiske mestere for Italia
Olympiske sølvmedaljevinnere for Italia
Olympiske bronsemedaljevinnere for Italia
Medaljevinnere under Vinter-OL 1956
Deltakere for Italia under Vinter-OL 1956
Bobkjørere under Vinter-OL 1956
Medaljevinnere under Vinter-OL 1964
Deltakere for Italia under Vinter-OL 1964
Bobkjørere under Vinter-OL 1964
Medaljevinnere under Vinter-OL 1968
Deltakere for Italia under Vinter-OL 1968
Bobkjørere under Vinter-OL 1968
Fødsler i 1928
Dødsfall i 2003
Olympiske medaljevinnere i bobsleigh
Max Angst

Max Angst (født 3. juli 1921, død 21. januar 2002) var en sveitsisk bobkjører som deltok i de olympiske vinterleker 1956 i Cortina d'Ampezzo i Italia.

Angst vant en olympisk bronsemedalje i bobsleigh under Vinter-OL 1956 i Cortina d'Ampezzo. Sammen med Harry Warburton kom han på tredjeplass i toerbob, bak to italienske lag. Han er bror til bobkjøreren Heinrich Angst.

OL-medaljer 
 1956  Cortina d'Ampezzo -  Bronse i bobsleigh, toerbob  Sveits

Eksterne lenker 
 

Sveitsiske bobkjørere
Olympiske bronsemedaljevinnere for Sveits
Medaljevinnere under Vinter-OL 1956
Deltakere for Sveits under Vinter-OL 1956
Bobkjørere under Vinter-OL 1956
Fødsler i 1921
Dødsfall i 2002
Olympiske medaljevinnere i bobsleigh
Fritz Jenssen

Anton Tobias Friedrich Bühring «Fritz» Jenssen (født 10. juni 1886 i Strinda, død 15. april 1966 i Oslo) var en norsk bankmann og politiker for det fascistiske partiet Nasjonal Samling (NS).

Han var sønn av grossist, konsul og stortingsmann Anton Jenssen og dennes tyskfødte hustru Emilie Frieda Lizzy Bühring.

Jenssen tok artium ved Trondhjem katedralskole i 1905, og gikk deretter inn i bankvirksomhet i Trondheim mens han studerte. Fra 1907 til 1912 studerte han i utlandet, i Tyskland, London og Paris. Høsten 1912 begynte han i Christiania Bank og Kreditkasse, før han under første verdenskrig drev egen aksjemeglervirksomhet. I 1922 gikk han tilbake til Kredittkassen, i stillingen som soussjef.

Jenssen gikk inn i NS i stiftelsesåret 1933. Etter nazifiseringen av kommunestyrene ble han 20. februar 1941 innsatt som Oslos ordfører. Gjennom krigsårene stod han for flere politiske avskjedigelser og ansettelser i Oslo kommune. Selv ble han direktør for Norges Bank. Etter frigjøringen i 1945 ble Jenssen stilt for retten i landssvikoppgjøret og dømt til ti års tvangsarbeid, men ble sluppet fri i 1949.

Referanser

Eksterne lenker 

Personer fra tidligere Strinda kommune
Norske bankfolk
NS-ordførere i Oslo
Medlemmer av Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen
Ordførere i Oslo